Základná škola s materskou školou, Rišňovce 427

**Školský poriadok**

(ZŠ, ŠJ, ŠKD)

Prerokovaný v pedagogickej rade dňa 26.08.2022

Prerokovaný v Rade školy dňa 07.09.2022

Prerokovaný so zriaďovateľom dňa 07.09.2022

Vydala dňa 01.09.2022 riaditeľka školy Mgr. Gabriela Lovičová

* v súlade s § 153 zákona č. 245/2008 Z. z. o výchove a vzdelávaní a doplnení niektorých zákonov v znení neskorších predpisov

§ 153 školského zákona č. 245/2008 - Školský poriadok

(1) Riaditeľ školy alebo školského zariadenia vydá školský poriadok po prerokovaní s orgánmi školskej samosprávy a v pedagogickej rade. Školský poriadok upravuje najmä podrobnosti o:

a) výkone práv a povinností detí, žiakov a ich zákonných zástupcov v škole alebo v školskom zariadení, pravidlá vzájomných vzťahov a vzťahov s pedagogickými zamestnancami a ďalšími zamestnancami školy,

b) prevádzke a vnútornom režime školy alebo školského zariadenia,

c) podmienkach na zaistenie bezpečnosti a ochrany zdravia detí a žiakov a ich ochrany pred sociálno-patologickými javmi, diskrimináciou alebo násilím,

d) podmienkach nakladania s majetkom, ktorý škola alebo školské zariadenie spravuje, ak tak rozhodne zriaďovateľ.

(2) Deťom a žiakom sa so súhlasom riaditeľa školy alebo školského zariadenia umožňuje účasť na súťažiach.

(3) Školský poriadok zverejní riaditeľ na verejne prístupnom mieste v škole alebo v školskom zariadení, preukázateľným spôsobom s ním oboznámi zamestnancov, deti a žiakov a informuje o jeho vydaní a obsahu zákonných zástupcov detí a žiakov.

**Článok 1**

**Úvodné ustanovenia**

Každá spoločnosť sa spravuje podľa určitých pravidiel. To platí aj pre našu školu. Aby si bol oboznámený ako sa máš správať v triede, v školskom klube detí ( ďalej len „ŠKD“ ), v školskej jedálni (ďalej len „ŠJ“) a ostatných školských priestoroch, pri školských podujatiach a na verejnosti, predkladáme Ti školský poriadok. Všetky body školského poriadku sledujú cieľ, aby každé vystúpenie žiaka v škole i mimo nej zodpovedalo pravidlám slušnosti, spoločenského správania, aby každý chránil zdravie svoje i svojich spolužiakov a aby sa riadil takými zásadami, ktoré umožnia jemu i jeho spolužiakom nerušene sa vzdelávať a užitočne pritom príjemne prežiť roky povinnej školskej dochádzky. Rešpektovanie školského poriadku Ti prinesie úctu, vážnosť a uznanie u učiteľov, rodičov i spolužiakov a zaslúženú odmenu.

Pri tvorbe hlavných bodov sme vychádzalizo všeobecnej deklarácie ľudských práv a tých jej bodov, ktoré sa dotýkajú života v škole. **Každý žiak má právo :**

* k danému učivu položiť otázku a dostať na ňu odpoveď,
* na omyl,
* na ohľaduplné a taktné zaobchádzanie zo strany učiteľa a spolužiakov,
* v primeranom čase, priestore a slušným spôsobom vyjadriť svoj názor,
* byť v procese vzdelávania pravidelne a čo najobjektívnejšie hodnotený, dozvedieť sa výsledok hodnotenia,
* na prestávku, akú stanovuje vnútorný poriadok školy.

**Článok 2**

**Práva a povinnosti dieťaťa, žiaka a jeho zákonného zástupcu**

Prevzaté zo zákona NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.

**Dieťa alebo žiak má právo** na:

a) rovnoprávny prístup ku vzdelávaniu,

b) bezplatné vzdelanie,

c) vzdelanie v štátnom jazyku a materinskom jazyku v rozsahu ustanovenom zákonom,

d) individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom zákonom,

e) bezplatné zapožičiavanie učebníc a učebných textov na povinné vyučovacie predmety,

f) úctu k jeho vierovyznaniu, svetonázoru, národnostnej a etnickej príslušnosti,

g) poskytovanie poradenstva a služieb spojených s výchovou a vzdelávaním,

h) výchovu a vzdelávanie v bezpečnom a hygienicky vyhovujúcom prostredí,

i) organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,

j) úctu k svojej osobe a na zabezpečenie ochrany proti fyzickému, psychickému a sexuálnemu násiliu,

k) na slobodnú voľbu voliteľných a nepovinných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom,

l) na informácie týkajúce sa jeho osoby a jeho výchovno-vzdelávacích výsledkov,

m) na individuálne vzdelávanie za podmienok ustanovených zákonom,

n) dieťa so špeciálnymi výchovno-vzdelávacími potrebami alebo žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,

o) dieťa so špeciálnymi výchovno-vzdelávacími potrebami alebo žiak so špeciálnymi výchovno-vzdelávacími potrebami má právo používať pri výchove a vzdelávaní špeciálne učebnice a špeciálne didaktické a kompenzačné pomôcky,

p) na účasť na súťažiach a predmetových olympiádach,

r) z dôvodu uplatnenia svojich práv je neprípustný postih a sankcionovanie žiaka.

**Dieťa alebo žiak je povinný:**

a) neobmedzovať svojím konaním práva ostatných osôb zúčastňujúcich sa výchovy a vzdelávania,

b) dodržiavať školský poriadok školy a ďalšie vnútorné predpisy školy alebo školského zariadenia,

c) chrániť pred poškodením majetok školy alebo školské zariadenie a majetok, ktorý škola alebo školské zariadenie využíva na výchovu a vzdelávanie,

d) chrániť pred poškodením učebnice, učebné texty a učebné pomôcky, ktoré im boli bezplatne zapožičané,

e) pravidelne sa zúčastňovať na výchove a vzdelávaní a riadne sa vzdelávať,

f) konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,

g) ctiť si ľudskú dôstojnosť svojich spolužiakov a zamestnancov školy,

h) rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.

**Zákonný zástupca má právo:**

a) vybrať pre svoje dieťa školu alebo školské zariadenie, ktoré poskytuje výchovu a vzdelávanie podľa zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti,

b) žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa zákona,

c) oboznámiť sa s výchovno-vzdelávacím programom školy alebo školského zariadenia a školským poriadkom,

d) byť informovaný o výchovno-vzdelávacích výsledkoch svojho dieťaťa,

e) na poskytnutie poradenských služieb vo výchove a vzdelávaní svojho dieťaťa,

f) zúčastňovať sa výchovy a vzdelávania po predchádzajúcom súhlase riaditeľa školy alebo školského zariadenia,

g) vyjadrovať sa k výchovno-vzdelávaciemu programu školy alebo školského zariadenia prostredníctvom orgánov školskej samosprávy,

h) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

**Zákonný zástupca dieťaťa alebo žiaka je povinný:**

a) vytvoriť pre dieťa podmienky na prípravu na výchovu a vzdelávanie v škole a na plnenie školských povinností,

b) dodržiavať podmienky výchovno-vzdelávacieho procesu svojho dieťaťa určené školským poriadkom,

c) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,

d) informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,

e) nahradiť škodu, ktorú žiak úmyselne zavinil,

f) zákonný zástupca dieťaťa je povinný prihlásiť dieťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, ak mu nezabezpečí inú formu vzdelávania podľa zákona,

g) dôvody neprítomnosti dieťaťa na výchove a vzdelávaní doložiť dokladmi v súlade so školským poriadkom,

h) ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho zákonný zástupca alebo zástupca zariadenia je povinný oznámiť škole alebo školskému zariadeniu bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.

i) neprítomnosť maloletého dieťaťa alebo žiaka, ktorá trvá najviac päť po sebe nasledujúcich vyučovacích dní, ospravedlňuje jeho zákonný zástupca; vo výnimočných a osobitne odôvodnených prípadoch škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa alebo žiaka z dôvodu ochorenia trvá dlhšie ako tri po sebe nasledujúce vyučovacie dni, predloží dieťa, žiak alebo jeho zákonný zástupca potvrdenie od lekára. Rodič má povinnosť starostlivosti o dieťa, vrátane umožnenia poskytnúť mu zdravotnú starostlivosť. Ak rodič odmietne liečenie dieťaťa, možno túto skutočnosť považovať za nedodržanie povinnosti starostlivosti o toto dieťa a navyše dochádza aj k porušeniu základných práv dieťaťa. Riešenie tejto situácie je v kompetencii zodpovedných inštitúcií v sociálnej oblasti.

j) ak ide o ospravedlnenie neprítomnosti dieťaťa alebo žiaka počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, lehota na ospravedlnenie neprítomnosti dieťaťa alebo žiaka zákonným zástupcom **sa predlžuje z 3 na 5 po sebe nasledujúcich vyučovacích dní.**

**Článok 3**

**Prijatie žiaka do školy**

Do ZŠ sa prijímajú:

* *od septembra:*
* deti po zápise do 1. ročníka po splnení všetkých legislatívnych náležitostí,
* žiaci, ktorých zákonný zástupca písomne požiada o prijatie do konkrétneho ročníka

 (z dôvodu prisťahovania sa do obce, prípadne z iných dôvodov),

* *v priebehu školského roka*:
* žiaci, ktorých zákonný zástupca písomne požiada o prijatie do konkrétneho ročníka (z dôvodu prisťahovania sa do obce, prípadne z iných dôvodov).

Vo všetkých prípadoch je potrebné, aby sa zápisu do školy zúčastnilo aj dieťa/žiak. Riaditeľka následne písomne rozhodne, či dieťa/žiaka prijme, alebo nie.

**Článok 4**

**Odhlásenie žiaka zo školy**

Ak sa rodič rozhodne prehlásiť žiaka do inej školy, musí ísť najskôr za riaditeľom „novej“ školy, s potvrdením z pôvodnej školy, že je odhlásený. Riaditeľ „novej školy“ mu vydá „Rozhodnutie o prijatí žiaka“. Toto rozhodnutie musí riaditeľ „novej“ školy zaslať poštou do školy, ktorú žiak navštevuje alebo ho môže rodič doručiť osobne do školy, z ktorej žiak odchádza. Ďalšie náležitosti si dohodnú školy.

**Článok 5**

**Integrácia žiaka, ktorého zákonný zástupca prihlasuje do školy**

Rozhodnutie o prijatí žiaka so ŠVVP (špeciálnymi výchovno–vzdelávacími potrebami) ako integrovaného vo forme individuálnej integrácie do základnej školy vydáva riaditeľka školy na základe platnej legislatívy a:

* písomnej žiadosti zákonných zástupcov,
* písomného vyjadrenia zariadenia špeciálnopedagogického poradenstva,
* po dôkladnom oboznámení sa s diagnózou a prognózou žiaka,
* po prerokovaní s pedagógmi, ktorí budú žiaka vzdelávať,
* po odsúhlasení v pedagogickej rade,
* po zabezpečení nevyhnutných materiálno - technických a odborno-personálnych podmienok.

Pri nesúhlase pedagogickej rady, nemožnosti zabezpečenia nevyhnutných materiálno- technických a odborno-personálnych podmienok zo strany školy alebo nedoložení potrebných dokladov zo strany zákonných zástupcov, riaditeľka školy nevydá rozhodnutie o prijatí žiaka do školy.

**Článok 6**

**Integrácia žiaka, ktorý je už žiakom školy**

Ak sa u žiaka školy vyskytnú výchovné alebo vyučovacie nedostatky, triedny učiteľ osloví zákonného zástupcu žiaka a odporučí mu vyšetrenie v niektorom poradenskom zariadení. Po vyšetrení zákonný zástupca dieťaťa :

* písomne požiada školu o integráciu svojho dieťaťa,
* doloží písomné vyjadrenia zariadenia špeciálnopedagogického poradenstva, z CPPPaP, lekára,
* intenzívne spolupracuje so školou - konzultuje postupy práce žiaka s výchovným poradcom, triednym učiteľom, učiteľmi ostatných predmetov a inými odborníkmi (so špeciálnym pedagógom, psychológom),
* vytvára adekvátne domáce podmienky v príprave svojho dieťaťa do školy.

Škola v spolupráci s odbornou inštitúciou vypracuje individuálny program žiaka a oboznámi s ním rodiča.

**Článok 7**

**Drogy**

**Žiakom je zakázané:**

* prinášať a prechovávať v škole, v školskom zariadení, v areáli školy alebo pri činnostiach organizovaných školou alkoholické nápoje, cigarety, drogy, nikotínové vrecká a iné zdraviu škodlivé látky, byť pod ich vplyvom v škole alebo pri činnostiach organizovaných školou,
* distribuovať (dávať, predávať) alkohol a iné návykové látky (drogy) ďalším osobám v škole, v areáli školy a počas akcií organizovaných školou,
* vedome nabádať alebo nútiť žiakov k fajčeniu, požívaniu alkoholických nápojov, drog a iných zdraviu škodlivých látok, tiež nabádať alebo nútiť k prechovávaniu a distribuovaniu týchto látok v škole, areáli školy a pri činnostiach organizovaných školou.

*Sankcie pri užívaní, prechovávaní, distribúcii a predaji alkoholu, tabaku, omamných látok a nelegálnych drog*

Ak vznikne podozrenie, že žiak školy užíva, prechováva, distribuuje alebo predáva alkoholické nápoje, tabak, omamné látky alebo nelegálne drogy v budove školy, v areáli školy alebo počas akcií organizovaných školou:

* učiteľ si privolá za svedka inú dospelú osobu
* učiteľ žiakovi cigarety, alkohol, nelegálne drogy alebo iné omamné látky ihneď odoberie (ak sa u žiaka nájdu nelegálne drogy, bude okamžite privolaná polícia),
* triedny učiteľ vykoná so žiakom pohovor a vykoná zápis do IŽK,
* zákonní zástupcovia budú písomne informovaní o správaní žiaka a následne pozvaní na pohovor s triednym učiteľom,
* pri 2 a viac užívaní alkoholu, tabaku, omamných látok alebo nelegálnych drog, oznámi škola konanie žiaka polícii, ÚPSVaR, žiakovi bude znížená známka zo správania.
* ak učiteľ pristihne žiaka ako distribuuje alebo predáva nelegálnu drogu, privolá kolegov a s ich pomocou zabezpečí zadržanie všetkých potencionálnych účastníkov obchodu, informuje vedenie školy, ktoré privolá políciu.

**Článok 8**

**Výskyt pedikulózy (vši) v škole a školských zariadeniach**

Postup pedagogických zamestnancov v škole a v ŠKD pri výskyte pedikulózy:

1. pri podozrení na možný výskyt vší (ZŠ, ŠKD) pedagóg danej triedy (skupiny) zabezpečí izoláciu žiaka od ostatných, okamžite oznámi túto skutočnosť neodkladne vedeniu školy, ktoré telefonicky skontaktuje zákonného zástupcu žiaka, u ktorého podozrenie nastalo, aby si dieťa čo najskôr vyzdvihol a vykonal u žiaka dezinfekčné opatrenia, žiak nastúpi opäť do školy až po kontrole detského lekára s potvrdením, že nemá pedikulózu,
2. triedni učitelia prostredníctvom IŽK alebo písomného oznamu o výskyte pedikulózy v škole informujú zákonných zástupcov všetkých tried,
3. v čase výskytu pedikulózy v danom pavilóne bude pohyb žiakov po chodbách a spoločných priestoroch obmedzený – prestávky budú žiaci tráviť v triedach, pokrývky hlavy budú mať v laviciach, vrchný odev v triedach, v ZŠ nebudú realizované hromadné akcie.

V prípade zistenia zavšivavenia v domácom prostredí majú rodičia povinnosť informovať školu, ktorá bude následne postupovať v zmysle vyššie uvedených opatrení.Rodič nesmie poslať takto choré dieťa do školy.

**Článok 9**

 **Sociálne siete**

Žiak nesmie **pri práci s PC počas výchovno-vzdelávacieho procesu navštevovať nevhodné internetové stránky** (erotické, stránky s propagáciou násilia, drog, ...) a **bez povolenia učiteľa nesmie navštevovať sociálne siete.** V škole nie je dovolené používať slúchadlá k mobilu.

Prísne sankčné opatrenia (pokarhanie riaditeľom školy alebo znížená známka zo správania - podľa závažnosti priestupku) budú prijaté po prerokovaní pedagogickou radou v prípade:

* **že žiak používa mobilné a iné záznamové média za účelom nahrávania učiteľov (zvuk, obraz) alebo spolužiakov aj za ich medializáciu (napr. na internete) bez ich súhlasu,**
* **ak žiak verejne uráža spolužiakov alebo zamestnancov školy a publikuje tieto urážky v médiách (napríklad na sociálnych sieťach), uvedené sa vzťahuje aj na čas mimo vyučovania žiakov,**
* **ak bude poškodzovať dobré meno školy na verejnosti (verejné zhromaždenia, internet, sociálne siete,  atď.) šírením neoverených informácii o škole, dohadov a pod.,**
* **ak žiak rozširuje po sociálnych sieťach video, na ktorom je zjavné, že je v hanlivých pozíciách,**
* **ak žiaci školy rozširujú hanlivé fotky, obrázky, videá medzi sebou po sociálnych sieťach,**
* **na vyššie uvedené priestupky sa vzťahuje aj čas mimo vyučovania žiakov.**

**Článok 10**

**Telesná a športová výchova**

* počas TŠV:
* sa používa športový úbor (tepláková súprava, tričko, šortky, tenisky s bledou podrážkou)
* je zakázané nosiť náramky, retiazky, prívesky a dlhé náušnice
* je zakázané konzumovať potraviny

V čase mimoriadnej situácie, ktorá je vyhlásená z dôvodu zabránenia šírenia COVID-19, sa vyučovanie TŠV uskutočňuje v súlade s vydanými metodickými pokynmi MŠ.

 **Článok 11**

**Bezpečnosť a ochrana zdravia**

**Úprava zovňajšku**

Žiak do školy prichádza čistý a upravený. Zakázané je:

* výstredné oblečenie (hlboké výstrihy, príliš krátke sukne, príliš bedrové nohavice, atď., pri nosení ktorých býva odhalená niektorá nežiaduca časť tela – prsia, pozadie,...)
* extravagantná úprava tváre (nevhodné tetovanie, vyzývavé a pre dieťa nevhodné líčenie), extravagantné nalepené mihalnice
* extravagantné zdobenie nechtov (nevhodné znaky...)
* obliekanie si teplákov počas výchovno-vzdelávacieho procesu okrem TŠV
* počas výchovno-vzdelávacieho procesu nosiť pokrývku hlavy (ak na to nemá zdravotný dôvod)
* obliekanie si odevov s hanlivými, vulgárnymi nápismi a obrázkami.

*Bezpečnosť a ochrana zdravia*

*Žiak používa:*

* vlastný toaletný papier a hygienické vreckovky,
* dezinfekčné prostriedky,
* papierové utierky na ruky
* prezuvky, ktoré spĺňajú bezpečnostné kritéria (protišmykové, bez opätku)

*Žiak nesmie priniesť:*

* žiadnu zbraň, pyrotechniku, či podobný predmet ohrozujúci zdravie a život iného človeka (ani vreckový nožík bez povolenia učiteľa ).
* zápalky ani zapaľovač
* Ak má žiak piercing, zákonný zástupca napíše prehlásenie, že s týmto súhlasí a preberá za všetky úrazy s piercingom spojené plnú zodpovednosť.

**Článok 12**

**Šikanovanie žiakov v školskom prostredí**

Pri riešení šikanovania sa riadime [Smernicou č. 36/2018 k prevencii a riešeniu šikanovania detí a žiakov v školách a školských zariadeniach](http://www.minedu.sk/data/att/13481.pdf).

V prípade, že sa preukáže šikanovanie, zamestnanec školy informuje o tejto skutočnosti triednych učiteľov, agresora a obete. Triedni učitelia oslovia odborného zamestnanca, výchovného poradcu a člena vedenia školy.

Do školy pozvú zákonných zástupcov aj dotknutých žiakov, prípadne svedkov. Z pohovoru spíšu zápis, v ktorom musia byť vyjadrenia obidvoch strán, svedkov (ak sú), zákonných zástupcov, návrhy, opatrenia na ukončenie šikanovania, potrestanie agresora, vylúčenie následného šikanovania a podpisy účastníkov pohovoru vrátane žiakov. Dodržiavanie dohodnutých podmienok musia sledovať rodičia i škola. Ak by neboli dodržané, o ďalšom postupe rozhodne po návrhu triedneho učiteľa pedagogická rada školy.

**Článok 13**

**Výchovné opatrenia**

1. Žiakovi je možné udeliť pochvalu alebo iné ocenenie v zmysle Metodického pokynu na hodnotenie žiakov základnej školy č. 22/2011 článok 9, ods. 2 písm. a).
2. Ak sa žiak previní proti školskému poriadku, bude mu uložené napomenutie alebo pokarhanie od triedneho učiteľa, pokarhanie od riaditeľa – v zmysle Metodického pokynu na hodnotenie žiakov základnej školy č. 22/2011 článok 9, ods. 2 písm. b).
3. Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy alebo školského zariadenia, použije ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca.

Riaditeľ školy alebo riaditeľ školského zariadenia bezodkladne privolá:

1. zákonného zástupcu,
2. zdravotnú pomoc,
3. policajný zbor.
4. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy alebo školského zariadenia písomný záznam.
5. Pri riešení výchovno-vzdelávacích výsledkoch postupuje zákonný zástupca nasledovne:
* zákonný zástupca žiaka si dohodne termín s pedagogickým zamestnancom daného predmetu, prestávky alebo ŠKD
* v danom termíne prebieha pohovor, z ktorého je vyhotovený písomný záznam
* o každom výchovno-vzdelávacom „probléme“ bude upovedomený triedny učiteľ žiaka
* ak sa daná situácia vo výchovno-vzdelávacom procese po pohovore nezmení, bude nasledovať pohovor zákonných zástupcov s daným pedagogickým zamestnancom, výchovným poradcom a školským psychológom
* ak sa aj po tomto pohovore situácia nezmení, bude nasledovať pohovor zákonných zástupcov s pedagogickým zamestnancom, výchovným poradcom, školským psychológom a riaditeľkou školy

Dodržiavanie školského poriadku je záväzné pre všetkých žiakov školy. Za porušovanie školského poriadku nesie každý žiak osobnú zodpovednosť a podľa závažnosti previnenia mu budú uložené tieto výchovné opatrenia za každé klasifikačné obdobie :

* napomenutie od triedneho učiteľa - udeľuje triedny učiteľ bezprostredne po porušení a oboznámi s tým riaditeľa školy,
* pokarhanie od triedneho učiteľa (po prerokovaní v pedagogickej rade),
* pokarhanie od riaditeľa školy (po prerokovaní v pedagogickej rade),
* znížená známka zo správania (po prerokovaní v pedagogickej rade).

Všetky porušenia učitelia priebežne písomne zaznamenávajú do internetovej žiackej knižky. Návrhy na jednotlivé opatrenia predkladá zástupcovi školy písomne triedny učiteľ vždy po 3 záznamoch jedného žiaka - pri menej závažných alebo sa častejšie opakujúcich porušovaniach školského poriadku. Každé opatrenie nadväzuje na predchádzajúce. Pri závažnom porušení školského poriadku môže byť jeden stupeň opatrenia preskočený. **Závažné priestupky sú vyznačené v celom školskom poriadku výrazne.**

Neospravedlnené hodiny :

* 1 - 6 hod. = pokarhanie triednym učiteľom
* 7 – 18 hod. = pokarhanie riaditeľom školy
* 19 a viac hod. = podľa rozpisu nižšie znížená známka zo správania

## ****PRIESTUPKY žiakov a ich roztriedenie****

|  |  |  |
| --- | --- | --- |
| **P.č** | **Udelené výchovné opatrenie** | **Druh, názov priestupku** |
| **1.** | **Zápis do IŽK** | **bežné priestupky:** opakované zabúdanie učebných pomôcok, opakované vyrušovanie, úmyselné znečisťovanie prostredia, nadávky spolužiakom a neslušné vyjadrovanie, poškodzovanie školského majetku, nevypracovaná domáca úloha |
| **2.** | **Napomenutie triednym učiteľom**(písomné) | navrhuje ho triedny učiteľ (aj na podnet ostatných vyučujúcich), ide o 3-krát opakovaný bežný priestupok, ďalej podvod a vedomé klamanie učiteľa, narúšanie spolužitia v triede, |
| **3.** | **Pokarhanie triednym učiteľom**(písomné) | navrhuje ho triedny učiteľ (aj na podnet ostatných vyučujúcich) po prerokovaní na pedagogickej rade, ide o 4 a viac opakované bežné priestupky, podvody, klamanie učiteľa, opakované narúšanie spolužitia v triede a ak ani po predchádzajúcom opatrení nedôjde k náprave, prejavy šikanovania spolužiakov, úmyselné vyvolávanie konfliktov medzi spolužiakmi (bitky), 6 neospravedlnených hodín,manipulácia s mobilom počas výchovno-vzdelávacieho procesu (bez dovolenia pedagóga) |
| **4.** | **Pokarhanie riaditeľom školy**(písomné) | navrhuje ho triedny učiteľ (aj na podnet ostatných vyučujúcich) po prerokovaní na pedagogickej rade, vzájomné bitky a úmyselné ubližovanie, vedomá krádež, sústavné vyššie uvedené priestupky, sťažnosti na správanie žiakov na verejnosti, zistenie užívania omamných látok, natáčanie a nahrávanie spolužiakov a učiteľov mobilným telefónom v budove školy a v areáli školy, na exkurziách, kurzoch a výletoch v ŠKD a ŠJ, vedomé ničenie majetku školy, od 7 do 18 neospravedlnených hodín |
|  |
| **P.č** | **Znížený stupeň klasifikácie zo správania** | **Druh, názov priestupku žiaka** |
| **5.** | **Znížený stupeň zo správania 2** (uspokojivé) | navrhuje ho triedny učiteľ po prerokovaní na pedagogickej rade a podľa potreby s rodičom žiakaŽiak sa závažnejšie previní v škole i mimo školy:* opakovaná bitka
* sústavné napádanie spolužiakov
* úmyselné ublíženie na zdraví
* fajčenie a požívanie alkoholických nápojov v škole
* výtržnosť na verejnosti vyšetrovaná políciou
* prínos pyrotechniky
* opakované šikanovanie spolužiakov
* opakované menej závažne previnenia vo vyšších bodoch (ak nedošlo k náprave)
* opakované sťažnosti na správanie sa žiaka na verejnosti
* záškoláctvo a neospravedlnené hodiny (od 19- 48 hodín)
* rozširovanie nahratého dokumentu žiaka alebo učiteľa na sociálnu sieť
* rozširovanie videa s hanlivým obsahom na sociálnych sieťach
* rozširovanie obrázkov a fotografií s hanlivým obsahom na sociálnych sieťach
* grafity po budovách školy
* závažné vedomé zničenie majetku školy
 |
| **6.** | **Znížený stupeň zo správania 3**(menej uspokojivé) | * správanie žiaka v škole i mimo nej, ktoré je v rozpore so školským poriadkom a ani predchádzajúci stupeň zníženia známky zo správania nemal za následok zlepšenia sa správania
* záškoláctvo a neospravedlnené hodiny (49 do 84 hodín)
 |
| **7.** | **Znížený stupeň zo správania 4** (neuspokojivé) | * žiak sústavne porušuje pravidlá správania
* zámerne narúša korektné vzťahy medzi spolužiakmi a závažnými previneniami ohrozuje ostatných spolužiakov, ani predchádzajúci stupeň zníženia známky zo správania nemal za následok zlepšenia sa správania
* záškoláctvo a neospravedlnené hodiny (nad 85 hodín)
 |

Výchovné opatrenia sa udelia žiakom písomne, pošlú zákonným zástupcom a zaznamenajú sa v triednom výkaze.

Vzhľadom na to, že za plnenie povinnej školskej dochádzky žiaka je zodpovedný zákonný zástupca, bude v zmysle príslušných zákonných ustanovení podané aj oznámenie o zanedbávaní povinnej školskej dochádzky príslušným orgánom.

**Článok 14**

**Príchod žiaka do školy**

1. Žiak prichádza do školy ráno v čase od 7:25 do 7:35 hodiny, aby bol 5 minút pred začiatkom vyučovania v triede. Ak začína druhou vyučovacou hodinou, prichádza v čase od 8:25 do 8:30.
2. Neskorý príchod žiaka (okrem prichádzania od lekára, meškania autobusu) bude klasifikovaný ako porušenie školského poriadku so sankciou neospravedlnenej hodiny po zrátaní všetkých omeškaní /45 min. – jedna vyučovacia hodina/.
3. Pri vstupe do budovy /v čase mimoriadnej situácie súvisiacej s prevenciou proti šíreniu COVID19 prejde ranným filtrom – meranie telesnej teploty a dezinfekcia rúk/, ďalej prejde šatňou, **prezuje sa do zdravotne vhodných prezuviek (nepoužíva ich súčasne aj na príchod do školy)**. Topánky má žiak poznačené, aby nedošlo k zámene a odkladá ich v šatni. O 7:40 hod. dozor konajúci učiteľ zatvorí šatňu a vstup do budovy školy.
4. Vrchné oblečenie žiak necháva na vešiakoch pred triedou.
5. Žiak nosí do školy cenné predmety (šperky, peniaze, mobil, CD, DVD ...) len na vlastnú zodpovednosť. Škola za ich poškodenie prípadne stratu neručí.

**Článok 15**

**Správanie sa žiaka v čase vyučovania**

***Žiak:***

1. je zdvorilý, správa sa úctivo ku všetkým dospelým osobám. Pri stretnutí pozdraví „Dobrý deň“. Formálne oslovenie je „pani riaditeľka, pani zástupkyňa, pani učiteľka, pán učiteľ, pani ekonómka, pani vychovávateľka, pani vedúca, pán školník, pani upratovačka, pani kuchárka, ...“,
2. **nepoužíva vulgarizmy, nadávky, neodvráva, neuráža,**
3. po zazvonení na hodinu nevychádza z triedy. Na príchod učiteľa čaká na svojom mieste alebo na mieste, ktoré mu určil učiteľ danej vyučovacej hodiny.
4. udržuje svoje miesto v čistote a poriadku. Na svojej lavici má len veci, ktoré bude používať na hodine. Predmety nepotrebné na vyučovanie môže učiteľ odobrať a vráti ich len rodičom.
5. počas vyučovania sedí disciplinovane, sleduje výklad učiteľa, **rešpektuje jeho pokyny, nevyrušuje, nerozptyľuje pozornosť ostatných spolužiakov (porušenie základného práva na vzdelanie), samostatne pracuje**.
6. ktorý spôsobil školeškodu na majetku nedisciplinovaným správaním alebo úmyselným konaním, zákonný zástupca dieťaťa alebo žiaka je povinnýju nahradiť.Ak sa vinník nezistí, uhradí škodu celá skupina alebo trieda, ktorá bola pri poškodení.
7. má v úcte všetky štátne symboly. Každé **úmyselné poškodenie tabule so štátnymi symbolmi** bude považované za hanobenie a klasifikované bude zníženou známkou zo správania.
8. počas vyučovacích hodín nekonzumuje jedlo a nepije žiadne nápoje bez súhlasu učiteľa.
9. **počas celého výchovno-vzdelávacieho procesu, ktorého súčasťou sú aj prestávky, nesmie bez dovolenia učiteľa** **opustiť areál školy.**
10. pri vstupe dospelej osoby do triedy počas vyučovacej hodiny pozdraví tým, že sa vzpriamene postaví. Na hodinách praktického vyučovania žiak nevstáva. ( INF, TŠV, VYV, TECH, chemické a biologické praktiká, počas práce s počítačom, ... ). Urobí tak len na vyzvanie učiteľa.
11. **v priestoroch školy nesmie behať, ubližovať druhým, robiť saltá a podobné telocvičné úkony, ktoré ohrozujú jeho zdravie a život.**
12. **má** **prísne zakázané šikanovať spolužiakov, vydierať, kradnúť a ubližovať si navzájom, ako i podnecovať ostatných k vyššie uvedeným skutočnostiam.**
13. ktorý nerešpektuje pokyny pedagógov alebo školský poriadok, nemusí byť pripustený zúčastniť sa exkurzie alebo výletu. Návrh dáva triedny učiteľ, rozhoduje riaditeľ školy.
14. je povinný ohlásiť odchod zo školy triednemu učiteľovi alebo vyučujúcemu z hodiny, v prípade odchodu k lekárovi.
15. z triedy do triedy (učebne, telocvične, ...) sa žiaci presúvajú hromadne a vždy len v sprievode a podľa pokynov učiteľa.

**Článok 16**

 **Správanie sa žiaka v čase prestávky**

1. Prestávku má žiak na prípravu pomôcok, na desiatu, pitný režim, na vykonanie osobnej potreby.
2. **Je zakázané otvárať okná, vykláňať sa z okien, opúšťať budovu cez okno, vyhadzovať akékoľvek predmety z okna, sedieť na okennom parapete, vykrikovať z okna a pod.**
3. Počas veľkej prestávky žiak rešpektuje pokyny dozor konajúceho učiteľa aj pri pohybe vonku.
4. V priestoroch WC sa zdržuje len nevyhnutný čas. Udržuje čistotu, správa sa slušne, šetrí elektrickú energiu a vodu.
5. Nie je dovolené žiakom vchádzať a zdržiavať sa v triede iného ročníka.
6. **V budove školy je zakázané používať súkromné elektrické spotrebiče bez povolenia učiteľa.**
7. **Zakázané sú aktivity ako:**

**- predaj – kúpa a výmena predmetov,**

**- hazardné hry, hry o peniaze, ceniny či iné predmety,**

**- súťaže pri ktorých môže dôjsť k ublíženiu na zdraví a ohrozeniu života a pod..**

1. V priestoroch školy aj v celom areáli školy **je zakázané používať fotoaparát, kameru, tablet, mobil a iné záznamové technické prostriedky na fotenie, nahrávanie audio alebo videozáznamu bez súhlasu učiteľa.**
2. **Žiak bez povolenia dospelej osoby nesmie vstupovať do kabinetov, učební, telocvične a úradných miestností (zborovňa, ...).**

**Článok 17**

####  Odchod žiaka zo školy

1. Po poslednej vyučovacej hodine si žiak upraví svoje miesto, uprace a vyloží stoličku na lavicu. Okná zatvára vyučujúci. Pod dozorom učiteľa žiaci opustia triedu, oblečú si vrchné oblečenie, presunú sa do šatne, prezujú sa a disciplinovane opustia budovu.
2. Ak je posledná hodina v odbornej učebni, žiaci sú povinní svoju kmeňovú triedu pred odchodom dať do poriadku. Za poriadok v triede zodpovedajú týždenníci.
3. **Bez vedomia učiteľa sa žiaci po vyučovaní nesmú zdržiavať v triede ani v budove.**
4. Žiak sa po vyučovaní ( ak nemá popoludňajšie vyučovanie) nezdržuje v areáli školy.
5. Jazdiť na bicykloch a iných dopravných prostriedkoch v areáli školy a po príchodových chodníkoch po vyučovaní je zakázané.
6. Počas výchovno-vzdelávacieho procesu môže žiak odísť zo školy len v prítomnosti zákonného zástupcu alebo poverenej osoby zákonným zástupcom žiaka na primárnom vzdelávaní a na sekundárnom nižšom vzdelávaní môže odísť žiak po písomnom oznámení triednemu učiteľovi. V prípade nevoľnosti, žiak nesmie odísť zo školy sám.

 **Článok 18**

**Mobil v škole**

1. Žiak nesmie počas výchovno-vzdelávacieho procesu, ktorého súčasťou sú aj prestávky, používať mobil. Ak si žiak prinesie do školy mobil, musí ho mať v školskej taške vypnutý. Vo výnimočnom prípade a v prípade potreby vo výchovno-vzdelávacom procese ako prostriedok sprostredkovania informácií potrebných na vyučovaciu hodinu ho môže použiť len so súhlasom pedagóga.
2. Ak žiak použije mobil počas výchovno-vzdelávacieho procesu bez predchádzajúceho súhlasu pedagóga, vyučujúci alebo dozor konajúci pedagóg mu mobil zoberie a odovzdá po poslednej vyučovacej hodine. V prípade, že žiak bude opakovane používať mobil bez súhlasu pedagóga aj v ďalších dňoch školského vyučovania, pedagóg mu mobil zoberie a odovzdá na podpis zákonnému zástupcovi.

**Článok 19**

**Ospravedlnenie žiaka a jeho uvoľnenie z vyučovania**

1. Oslobodiť žiaka od vyučovania z predmetu na dobu jedného školského roka môže riaditeľ školy na základe žiadosti zákonného zástupcu žiaka a odporúčania praktického lekára (zákon č. 245/2008 Z. z.).
2. Zákonný zástupca môže ospravedlniť svoje dieťa z výchovno-vzdelávacieho procesu najviac na 5 po sebe nasledujúcich dní zo zdravotných dôvodov.
3. Zákonný zástupca žiaka je povinný dlhodobú absenciu a jej dôvod nahlásiť triednemu učiteľovi do 24 hodín po jej začatí.
4. Po návrate do školy je žiak povinný do troch dní predložiť triednemu učiteľovi písomné lekárske potvrdenie.
5. Ak žiak vymešká 30% učiva z niektorého predmetu za jedno klasifikačné obdobie (polrok), učiteľ daného predmetu môže požiadať vedenie školy o komisionálne preskúšanie.
6. **Nákazlivú chorobu v rodine treba nahlásiť škole ihneď!**
7. Uvoľnenie žiaka z vyučovania :
* z jednej vyučovacej hodiny uvoľňuje príslušný učiteľ a oznámi skutočnosť triednemu učiteľovi,
* z jedného vyučovacieho dňa triedny učiteľ,
* z dvoch a viac dní riaditeľ školy.

Žiak deviateho ročníka môže v čase výchovno-vzdelávacieho procesu navštíviť maximálne dvakrát dni otvorených dverí na ním vybraté stredné školy (ktoré uvádza na prihláške). Ak sa dňa otvorených dverí zúčastnil počas výchovno-vzdelávacieho procesu, triednemu učiteľovi donesie zo SŠ potvrdenie o návšteve s uvedením dátumu. Ak žiak nesplní tieto náležitosti, triedny učiteľ mu vymeškané hodiny daného dňa neospravedlní.

Ak by chcel žiak navštíviť i ďalšie školy, urobí tak až po skončení vyučovania.

**Článok 20**

**Zodpovednosť a náhrada škody**

1. Ak žiak svojim nezodpovedným konaním spôsobí ujmu inému žiakovi či dospelej osobe, je povinný zástupca žiaka túto škodu po prerokovaní s poškodenou osobou alebo jeho zástupcom plne nahradiť.
2. Ak vznikneškoleškoda na majetku, ktorú zavinil žiak buď nedisciplinovaným správaním alebo úmyselným konaním, zákonný zástupca dieťaťa alebo žiaka je povinnýju nahradiť.Ak sa vinník nezistí, uhradí škodu celá skupina, ktorá pri poškodení bola (v učebni, pri činnostiach v areáli, v telocvični ...) alebo ktorej trieda patrí (ak vznikla škoda v triede a žiaci nechcú ukázať na vinníka).
3. Učebnice a pracovné zošity zapožičané školou chráni žiak pred poškodením, stratou, má ich zabalené a podpísané.
4. Na hodiny (TŠV, TECH, VYV a iné), ktoré si vyžadujú pri práci špeciálny odev ( úbor, plášť, obuv) je žiak povinný si tieto pomôcky zabezpečiť podľa pokynov vyučujúcich. Z bezpečnostných a hygienických dôvodov nie je dovolené cvičiť v oblečení, ktoré má žiak počas vyučovania. Ak žiak primeraný odev alebo obuv nemá a dôjde k poškodeniu (znečisteniu) jeho šiat alebo obuvi, škola za toto poškodenie nezodpovedá.
5. Ak žiak zistí stratu svojho predmetu, ohlási to učiteľovi predmetu alebo triednemu učiteľovi.
6. Nájdené cudzie veci odnesie do zborovne alebo kancelárie zástupcu riaditeľa školy.

# Článok 21

#  Povinnosti týždenníkov

 Triedny učiteľ každý týždeň určí z kolektívu triedy dvoch žiakov – týždenníkov. Ich mená sú zapísané v triednej knihe daného týždňa. Týždenníci sú povinní plniť si tieto povinnosti :

1. dbajú o prípravu tabule na nasledujúcu hodinu podľa pokynov učiteľa,
2. na začiatku hodiny, ak sa ich učiteľ opýta, nahlásia chýbajúcich žiakov,
3. podľa potreby pomáhajú s pomôckami učiteľovi pred alebo po skončení hodiny,
4. cez veľkú prestávku požiadajú vyučujúceho, ktorý končí hodinu, aby otvoril okná, aby sa trieda vyvetrala, po prestávke požiadajú vyučujúceho, ktorý príde na hodinu, aby okná zatvoril, ošetrujú kvety, udržujú špongiu v čistote,
5. po skončení vyučovania utrú tabuľu, uložia kriedy, pozbierajú odpadky a hodia ich do koša.

# Článok 22

# Triednická hodina

1. Účasť na triednickej hodine **je povinná** pre všetkých žiakov 1. – 9. ročníka raz do mesiaca v trvaní 45 min. O jej uskutočnení upovedomí zákonných zástupcov triedny učiteľ minimálne 3 dni vopred.

# Článok 23

#  Poobedňajšia záujmová činnosť

Žiak prichádza na poobedňajšiu záujmovú činnosť 5 minút pred začiatkom. Čaká pred vstupom do budovy. **Do budovy (cez šatňu) vstupuje a pohybuje sa v nej len v sprievode vedúceho krúžku a v prezuvkách.** Pri práci v krúžku platia rovnaké pokyny ako pri vyučovaní. Žiak odchádza v sprievode vedúceho krúžku. V šatni sa prezuje.

#### Článok 24

#### Povinnosti žiakov mimo školy

1. **Na školských výletoch a akciách mimo školy sa správa žiak spôsobom, ktorý bude robiť česť jemu aj škole.**
2. **Požívanie či kupovanie akýchkoľvek drog, omamných látok, liehových nápojov a fajčenie je zakázané.**
3. **Žiak rešpektuje pokyny učiteľa aj iných prítomných dospelých osôb** (vodič autobusu, plavčík, sprievodca v múzeu,...).

**Článok 25**

**Školská jedáleň**

1. Vstup do ŠJ má len ten žiak počas výdaja stravy, ktorý je stravníkom.
2. Výdaj obedov je od 11:15 do 13:40 hodiny.
3. Žiak – stravník- sa v ŠJ správa podľa pravidiel slušného správania a rešpektuje pokyny dozor konajúceho učiteľa, kuchárky, vedúcej ŠJ.
4. Ak žiak vyleje časť z jedla na zem alebo stôl, je povinný to utrieť.
5. Po skonzumovaní jedla žiak odnesie použitý riad na určené miesto a odíde.
6. Príspevok, ktorý uhrádza zákonný zástupca žiaka vo výške nákladov na nákup potravín

 podľa vekových kategórií stravníkov, určí zriaďovateľ.

 Príspevok sa uhrádza v súlade s VZN obce Rišňovce č. 2/2019 o výške príspevku zákonného

 zástupcu na čiastočnú úhradu nákladov za pobyt a stravu dieťaťa v škole a v školských

 zariadeniach zriadených obcou Rišňovce článok 4. – Príloha č. 1 tohto školského poriadku.

1. Opakované neuhradenie príspevku je dôvodom nevydania stravy dieťaťu.

 **Článok 26**

# Školský klub ( ďalej len „ŠKD“)

# Prijímanie detí do ŠKD

Deti do ŠKD dieťa prijíma riaditeľka školy vydaním oznamu. **Bez preukázania sa „Oznamu o prijatí dieťaťa do ŠKD“ vychovávateľka dieťa do ŠKD neprijme!**

K prijatiu je potrebné, aby zákonný zástupca doložil:

1. vyplnenú prihlášku, v ktorej uvedie meno a priezvisko dieťaťa, ročník, ktorý dieťa bude v nasledujúcom školskom roku navštevovať,... údaje o dĺžke pobytu v ŠKD, o čase odchodu dieťaťa a spôsobe odchodu (samé, s rodičom,...), meno, priezvisko a adresa zákonného zástupcu dieťaťa – tam pošle riaditeľka rozhodnutie), kontakt ...
2. ak má dieťa zdravotné problémy, musí zákonný zástupca predložiť aj odporučenie všeobecného, prípadne odborného lekára, že pobyt dieťaťa v ŠKD nebude na škodu samotnému dieťaťu, ale ani ostatným deťom.

Prednostne sa prijímajú deti 1. ročníka, ktoré rodičia predbežne nahlasujú pri zápise do školy a pred septembrom potvrdzujú vyššie uvedenými dokumentmi.

Je vhodné, aby rodičia detí 2. – 4. ročníka odovzdali prihlášku už pred koncom školského roka (alebo cez prázdniny), aby vedenie školy mohlo riešiť ich prijatie (neprijatie) včas.

Keďže dieťa sa prijíma do ŠKD na jeden školský rok je nutné, aby rodičia každoročne prihlásenie dieťaťa opakovali. Prihlášky rieši riaditeľka školy po 25. auguste. Ak rodič nesplní požiadavky na prijatie dieťaťa do tohto termínu, môže nastať stav, že dieťa nebude prijaté.

Odhlásenie dieťaťa z ŠKD

Rodič môže odhlásiť dieťa z ŠKD písomnou žiadosťou adresovanou riaditeľke školy najneskôr 3 dni pred ukončením ešte platného mesiaca (ak rodič nechce platiť za ďalší mesiac, kedy už dieťa nebude v ŠKD, doručí žiadosť o odhlásenie čo najskôr).

Ak rodič odhlási dieťa z činnosti v klube v priebehu mesiaca, za začatý mesiac musí poplatok uhradiť.

Povinnosti zákonného zástupcu

Rodič je povinný ihneď nahlásiť vychovávateľke akúkoľvek zmenu, ktorá sa týka dieťaťa a môže mať vplyv na jeho pobyt v ŠKD. Tiež je povinný oznámiť písomne každú neprítomnosť dieťaťa v ŠKD resp. nejakú odchýlku v dennej dochádzke s uvedením dátumu zmeny, presnú hodinu odchodu dieťaťa z ŠKD a potvrdiť to vlastnoručným podpisom.

Výšku mesačného príspevku na čiastočnú úhradu nákladov na činnosti školského klubu určuje VZN (všeobecne záväzným nariadením) obce. Príspevok sa uhrádza v súlade s VZN obce Rišňovce č. 2/2019 o výške príspevku zákonného zástupcu na čiastočnú úhradu nákladov za pobyt a stravu dieťaťa v škole a v školských zariadeniach zriadených obcou Rišňovce článok 5.

Režim a pravidlá činnosti v ŠKD

1. Po vyučovaní v ročníkoch 1. – 4. roč. si žiakov patriacich do ŠKD prevezme vychovávateľka od triedneho učiteľa alebo vyučujúceho.
2. Stravníci sa pod dozorom vychovávateľky naobedujú v ŠJ. Vychovávateľka odvádza na obed všetkých žiakov z daného ŠKD naraz, t.j. ak jedna skupina v triede končí 4. vyučovacou hodinou a druhá skupina končí 5. vyučovacou hodinou, počká na túto skupinu a do ŠJ odchádzajú spoločne.
3. Žiak, ktorý nenavštevuje ŠKD, ale stravuje sa v ŠJ, odvedie vyučujúci do šatne a žiak odchádza do ŠJ sám, kde je dozor konajúci pedagóg.
4. V priestore klubu sa deti pohybujú v prezuvkách.
5. Všetci sa riadia poriadkom ŠKD, ktorý je súčasťou školského poriadku ZŠ.
6. Cudzím a nepracujúcim v ŠKD osobám je vstup do miestnosti a pobyt v klube zakázaný. Týka sa to zákonných zástupcov i zamestnancov školy.
7. Odchod z ŠKD:
* hneď po vyučovaní
* po 14.30 hod. z dôvodu nerušenia edukačnej činnosti vychovávateliek
1. Ak má žiak v čase pobytu v ŠKD záujmový krúžok, vedúci krúžku si po žiakov do ŠKD musí prísť, prevziať ich od vychovávateľky a po krúžku ich priviesť späť. Výnimku tvoria žiaci, ktorí odchádzajú domov po krúžku samé, alebo si ich po dohode s vychovávateľkou priamo z krúžku prevezmú rodičia.
2. Dieťa z ŠKD odchádza samé alebo v sprievode zákonného zástupcu či inej, rodičmi určenej osoby, podľa informácií udaných zákonným zástupcom na prihláške.
3. Vo výnimočných prípadoch zákonný zástupca písomne informuje do slovníčka vychovávateľku, kde uvedie ako a s kým v daný deň môže dieťa z ŠKD odísť. Žiak **nemôže** byť uvoľnený na základe telefonovania vychovávateľkám.
4. Ranný ŠKD je v prevádzke od 6:30 do 7:30 hodiny v pavilóne A. Záujem o ranný ŠKD uvedie rodič na prihlášku.
5. Prevádzka ŠKD je stanovená riaditeľkou školy do 16:25 hod.
6. Žiak nesmie v ŠKD v interiéri školy a pri pohybe v exteriéri školy používať mobil, nesmie mobil vyberať z tašky, ani ho používať (bez dovolenia pedagóga).
7. Žiak musí mať mobil počas pobytu v ŠKD uschovaný a vypnutý v školskej taške. Vo výnimočnom prípade môže požiť mobilný telefón so súhlasom pedagóga.
8. Pri porušení bodu 13 a 14 dostane žiak podľa závažnosti porušenia výchovné opatrenie alebo znížený stupeň klasifikácie správania podľa bodu 13 školského poriadku.
9. V prípade **porušovania** školského poriadku počas pobytu žiaka v ŠKD, bude tento žiak z ŠKD **vylúčený.**

**Prehľad zvonenia na jednotlivé vyučovacie hodiny:**

|  |  |  |  |
| --- | --- | --- | --- |
| Poradie hodiny | Časový interval hodiny | Časový interval prestávky | Názov prestávky |
| prvá | 7.40 – 8.25 hod. | 8.25 – 8.35 hod. | malá prestávka |
| druhá | 8.35 – 9.20 hod. | 9.20 – 9.35 hod. | veľká desiatová prestávka |
| tretia | 9.35 – 10.20 hod. | 10.20 – 10.30 hod. | malá prestávka |
| štvrtá | 10.30 – 11.15 hod. | 11.15 – 11.25 hod. | malá prestávka |
| piata | 11.25 - 12.10 hod. | 12.10 – 12.20 hod. | malá prestávka |
| šiesta | 12.20 – 13.05 hod. | 13.05 – 13.35 hod. | obedová pol hodinová prestávka |
| siedma | 13.35 – 14.20 hod. | 14.20 – 14.30 hod. | malá prestávka |

**Článok 27**

**Vzdelávanie v čase mimoriadnej situácie**

a) žiak je povinný zúčastňovať sa dištančného vzdelávania /edupage, skype, zoom, messenger/,

b) žiak je povinný využívať elektronickú komunikáciu s vyučujúcimi,

c) ak žiak nemá pripojenie na internet, je povinný zabezpečiť si podklady k vzdelávaniu jemu dostupnou formou.

**Článok 28**

**Dodržiavanie hygieny v čase mimoriadnej situácie**

a) žiak je povinný dodržiavať hygienické opatrenia, ktoré vydá riaditeľ školy v súlade s aktuálnymi nariadeniami vlády SR a nariadeniami hlavného hygienika SR /dezinfekcia, nosenie rúšok, zhromažďovanie sa žiakov, pohyb žiakov v interiéri a exteriéri školy/.

**Článok 29**

**Záverečné ustanovenia**

1. Tento školský poriadok vstupuje do platnosti od 01.09.2021 a je účinný od 02.09.2021 a zároveň sa ruší platnosť školského poriadku na školský rok 2020/2021.

2. Podľa potrieb školy môže byť vypracovaný a vydaný nový školský poriadok.

3. Za oboznámenie všetkých žiakov triedy a zákonných zástupcov týchto žiakov so školským poriadkom zodpovedá triedny učiteľ. Žiak svojím podpisom potvrdí, že bol oboznámený so školským poriadkom.

4. Dohľad nad dodržiavaním školského poriadku zo strany žiakov je povinnosťou všetkých pedagogických zamestnancov školy.

5. Dodatky k školskému poriadku je možné urobiť kedykoľvek v priebehu školského roka.

Súvisiace dokumenty:

[zákon č. 245/2008 Z. z.**o výchove a vzdelávaní (školský zákon)** a o zmene a doplnení niektorých zákonov](https://www.slov-lex.sk/pravne-predpisy/SK/ZZ/2008/245/20160901)

[zákon č. 596/2003 Z. z.**o štátnej správe v školstve a školskej samospráve** a o zmene a doplnení niektorých zákonov](https://www.slov-lex.sk/pravne-predpisy/SK/ZZ/2003/596/20160701)

[zákon č. 138/2019 Z. z. **o pedagogických zamestnancoch a odborných zamestnancoch** a o zmene a doplnení niektorých zákonov](https://www.slov-lex.sk/pravne-predpisy/SK/ZZ/2009/317/20160701)

http://www.upsvar.sk/buxus/docs/SSVaR/zakony/dohovor-o-pravach-dietata.pdf

Príloha č. 1

VZN obce Rišňovce č. 2/2019 o výške príspevku zákonného zástupcu na čiastočnú úhradu nákladov za pobyt a stravu dieťaťa v škole a v školských zariadeniach zriadených obcou Rišňovce článok 4. – Príloha č. 1 tohto školského poriadku.

Príloha č. 2

Schválenie času prevádzky základnej školy, ŠKD a ŠJ zriaďovateľom školy

Príloha č. 3

Prezenčná listina pre zamestnancov preukazujúca oboznámenie sa so školským poriadkom

Príloha č. 4

Prezenčná listina pre žiakov preukazujúca oboznámenie sa so školským poriadkom

Príloha č. 2

**Schválenie času prevádzky základnej školy, ŠKD a ŠJ zriaďovateľom školy**

Zriaďovateľ ZŠ s MŠ, Rišňovce 427, Obec Rišňovce, v zastúpený starostom obce Mgr. Machovcom schvaľuje čas prevádzky základnej školy, ŠKD, ŠJ a MŠ podľa nižšie uvedeného:

základná škola - vyučovanie denne

|  |  |  |  |
| --- | --- | --- | --- |
| Poradie hodiny | Časový interval hodiny | Časový interval prestávky | Názov prestávky |
| prvá | 7.40 – 8.25 hod. | 8.25 – 8.35 hod. | malá prestávka |
| druhá | 8.35 – 9.20 hod. | 9.20 – 9.35 hod. | veľká desiatová prestávka |
| tretia | 9.35 – 10.20 hod. | 10.20 – 10.30 hod. | malá prestávka |
| štvrtá | 10.30 – 11.15 hod. | 11.15 – 11.25 hod. | malá prestávka |
| piata | 11.25 - 12.10 hod. | 12.10 – 12.20 hod. | malá prestávka |
| šiesta | 12.20 – 13.05 hod. | 13.05 – 13.35 hod. | obedová pol hodinová prestávka |
| siedma | 13.35 – 14.20 hod. | 14.20 – 14.30 hod. | malá prestávka |

-------------------------------------------------------------------------------------------------------------------------

ŠKD – denne

Ranný ŠKD – 6.30 do 7.30 hod.

od 11.15 hod. do 16.50 hod.

ŠJ - denne

Od 6.30 hod. do 13.40 hod.

-------------------------------------------------------------------------------------------------------------------------

MŠ – denne od 6.30 hod. do 16.30 hod.

-------------------------------------------------------------------------------------------------------------------------

Príloha č. 3

Prezenčná listina preukazujúca oboznámenie sa so školským poriadkom - zamestnanci

|  |  |  |  |
| --- | --- | --- | --- |
| p. č. | Titul, meno, priezvisko zamestnanca | Vlastnoručný podpis | Poznámka |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Príloha č. 4

Prezenčná listina preukazujúca oboznámenie sa so školským poriadkom - žiaci

|  |  |  |  |
| --- | --- | --- | --- |
| p. č. | Meno, priezvisko žiaka | Vlastnoručný podpis | Poznámka |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |